**Общинска избирателна комисия – община Белослав, област Варна**

**ПРОТОКОЛ №21**

**гр. Белослав 22.10.2015г.**

Днес 22.10.2015г се проведе заседание на ОИК. От общо 11 члена присъстват 11 члена, заседанието е редовно.

 **Дневният ред на заседанието е:**

**1-ва точка**- Разглеждане на жалба с вх. №3/22.10.2015г. от Галина Николова Тодорова – кандидат за кмет издигнат от МК ”Европейски път за община Белослав”.

**По 1-ва точка:** Общинска избирателна комисия- Белослав разгледа постъпилата жалба с вх. №3/ 22.10.2015г, 14:10 часа от Галина Николова Тодорова – кандидат за кмет издигнат от МК ”Европейски път за община Белослав”. В жалбата са направени оплаквания, че са разлепени агитационни материали (плакати) нарушаващи правата ѝ като кандидат за кметна община Белослав. Материалите представляват плакати с лика на Галина Николова Тодорова – кандидат за кмет на МК „Европейски път за община Белослав”, Деян Иванов – кандидат за кмет на ПП „ГЕРБ” и лицето Емил Дичев. Плакатите са били разлепени в гр. Белослав, с. Разделна, с. Страшимирово и с. Езерово. Към Жалбата е приложен образец на плаката.

 Членовете на ОИК – Белослав – Илина Момчева, Антоанета Томова, Мая Славова и Златина Иванова извършиха проверка на посочените в жалбата места.

 След извършената проверка се установи, че действително има залепени плакати, които отговарят на описаните в жалбата. Установено е наличието и на такива, които в последствие са били скъсани. Установените нарушения са на места както следва – гр. Белослав, кв. „Младост” – трафопост находящ се срещу ОДЗ „1-ви Юни”, трафопост находящ се до бл. 2 , закритите парко места (гаражи) и бл. 21, вх. Б; трафопост срещу СОУ „Св. Св. Кирил и Методий”; с. Страшимирово – автобусна спирка; с. Разделна – стара гара, автобусна спирка; с. Езерово – автобусни спирки.

 С оглед на констатираното, на основание чл. 186, ал. 1 във вр. с чл. 183, ал.4 от ИК, общинска избирателна комисия – Белослав реши единодушно:

 Жалба с вх. №3/22.10.2015г. подадена от Галина Николова Тодорова – кандидат за кмет издигнат от МК ”Европейски път за община Белослав” е основателна и кметът на община Белослав следва да упражни правомощията си по чл. 186, ал. 1 от ИК и незабавно да премахне поставените в нарушение на кодекса агитационни материали (плакати).

 Копие от решението да се връчи на кмета на община Белослав за изпълнение.

Поради изчерпване на дневния ред заседанието се закрива.

ПРЕДСЕДАТЕЛ:.....................

 Любомир Петков

СЕКРЕТАР:..............................

 Златина Иванова

Гр. Белослав 22.10.15г. 16:00